《将出金陵》
清代·章在兹

昔日秦淮渡，高歌旧酒楼。今来江上月，独对帝城秋。

壮志销投牒，微躯贱旅游。干将锋尽折，真悔觅封侯。

作者简介：字素文，江南吴县人。顺治丁酉副榜。○我吴操选政莫盛于杨忠文公之《同风》，素文先生继之，每一部成，其序文文目，老媪仆人匿而不出，坊间演剧，予金始付之，此吴中佳话也。事载《质亡集》中。